{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o izmjenama i dopunama Pravilnika o provedbi intervencije 77.03. Potpora za EIP operativne skupine iz Strateškog plana Zajedničke poljoprivredne politike Republike Hrvatske 2023. - 2027. "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"NATAŠA BOKAN","PRAVILNIK","U praksi se pokazuje da potreba za samostalnim financiranjem aktivnosti do trenutka isplate potpore predstavlja značajnu prepreku za sudjelovanje različitih skupina korisnika, unatoč toe što je Pravilnikom predviđeno da intenzitet potpore iznosi 100 % vrijednosti ukupno prihvatljivih troškova. \n\nOvakva praksa dovodi odustajanja od prijave brojnih potencijalnih prijavitelja i narušava načelo ravnopravnog pristupa sredstvima potpore. Stoga predlažem uvesti mogućnost predfinanciranja aktivnosti, odnosno osigurati isplate u obliku predujma ili \"lump sum\" modela. Tako bi se potaknulo ravnomjernije sudjelovanje svih potencijalnih korisnika, uključujući i one s ograničenim likvidnim sredstvima, koji svojim znanjem i iskustvom mogu značajno doprinijeti uspješnosti EIP operativnih skupina.\n\nTakođer, predlažem pojednostavljeno potpisivanje sporazuma prije prijeve projekta između članova EIP operativne skupine što podrazumijeva da ne bude više potrebno fizički obilaziti članove koji mogu biti po cijeloj Hrvatskoj kako bi potpisali fizički isti dokument.\n\nPojednostaviti izračun satnice za članove skupine, jer primjerice u slučaju udruga koje nemaju zaposlenih, a žele se uključiti u projekt, na prošlom natječaju za takve se udruge nije mogla izračunati satnica.","Nije prihvaćen","Uredba (EU) 2021/2116 Europskog Parlamenta i Vijeća propisuje da države članice mogu odlučiti platiti predujmove u visini do 50 % u okviru intervencija iz članaka 73. i 77. Uredbe (EU) 2021/2115, a takva se isplata uvjetuje određenim osiguranjem, što znači dostavom bankarske garancije plative „na prvi poziv“ i „bez prigovora“ u stopostotnoj vrijednosti iznosa predujma. Uzimajući u obzir uvjete dobivanja bankarske garancije, jasno je da uvjete za isplatu predujma neće moći ispuniti korisnici s ograničenim likvidnim sredstvima koje spominjete u komentaru, a predujam u obliku „lump sum“ modela nije moguć. Sudjelovanje u projektu moguće je platiti i putem 40% prihvatljivih tekućih troškova osoblja partnera EIP operativne skupine.\nU vezi s prijedlogom o pojednostavljenom potpisivanju sporazuma između članova EIP operativne skupine, sadašnja odredba će se nadopuniti sa alternativnim digitalnim potpisom, a koji u tom slučaju nije potrebno ovjeriti kod javnog bilježnika. \nUdruge koje nemaju zaposlenih, a žele se uključiti u projekt mogu biti financirane iz 40% prihvatljivih tekućih troškova osoblja partnera EIP operativne skupine."]
[2,"ŠTRIGA POSLOVNO SAVJETOVANJE, OBRT ZA USLUGE, VL. TAJANA ŠTRIGA, KRIŽEVCI, KALNIČKA ULICA 27","PRAVILNIK","Iako je Pravilnikom predviđeno da intenzitet potpore iznosi 100 % vrijednosti ukupno\nprihvatljivih troškova, u praksi se pokazuje da potreba za samostalnim financiranjem\naktivnosti do trenutka isplate potpore predstavlja značajnu prepreku za sudjelovanje\nodređenih skupina korisnika – osobito manjih subjekata, obiteljskih poljoprivrednih\ngospodarstava (OPG-ova), znanstveno-istraživačkih institucija i drugih dionika s ograničenim\nfinancijskim kapacitetima.\n\nSmatram da ovakva praksa dovodi do smanjenja broja prijava te narušava načelo\nravnopravnog pristupa sredstvima potpore. Stoga predlažem uvesti mogućnost pred\nfinanciranja aktivnosti, odnosno osigurati isplate u obliku predujma, pod jasno definiranim\nuvjetima i uz primjerene instrumente osiguranja, kako bi se korisnicima omogućilo lakše\npokretanje projektnih aktivnosti i smanjilo financijsko opterećenje u početnim fazama\nprovedbe projekta. Na taj bi se način potaknulo ravnomjernije sudjelovanje svih potencijalnih\nkorisnika, uključujući i one s ograničenim likvidnim sredstvima, koji svojim znanjem i\niskustvom mogu značajno doprinijeti uspješnosti EIP operativnih skupina","Nije prihvaćen","Uredba (EU) 2021/2116 Europskog Parlamenta i Vijeća propisuje da države članice mogu odlučiti platiti predujmove u visini do 50 % u okviru intervencija iz članaka 73. i 77. Uredbe (EU) 2021/2115, a takva se isplata uvjetuje određenim osiguranjem, što znači dostavom bankarske garancije plative „na prvi poziv“ i „bez prigovora“ u stopostotnoj vrijednosti iznosa predujma. Uzimajući u obzir uvjete dobivanja bankarske garancije, jasno je da uvjete za isplatu predujma neće moći ispuniti korisnici s ograničenim financijskim kapacitetima koje spominjete u komentaru. Sudjelovanje svih potencijalnih korisnika, uključujući i one s ograničenim likvidnim sredstvima, koji svojim znanjem i iskustvom mogu značajno doprinijeti uspješnosti EIP operativnih skupina\nmoguće je platiti iznosom od 40% prihvatljivih tekućih troškova osoblja partnera EIP operativne skupine."]
[3,"AG_CONTXT, OBRT ZA SAVJETOVANJE, VL. UROŠ RADAKOVIĆ, NAŠICE, KRNDIJSKA ULICA 4","PRAVILNIK,\nČlanak 4. ","🔹 Zašto to nije pravedno u praksi ( točka h.)\n 1. Stručnjaci iz prakse često imaju veću inovacijsku vrijednost od institucija\n– Ovlašteni agronomi i stručnjaci s dokazivim rezultatima (projekti, inovacije, demonstracije, reference) često imaju izravno primjenjivo znanje i mrežu proizvođača, što institucije ne mogu uvijek ponuditi.\n 2. Institucije nisu nužno garancija kvalitete inovacije\n– Često sudjeluju “administrativno” – radi formalne kvalifikacije projekta – dok inovativni pristupi i implementacija dolaze upravo od stručnjaka iz prakse.\n– Time se stvarni nositelji inovacija stavljaju u neravnopravan položaj.\n 3. Nedostatak konzistentnosti s drugim natječajima\n–  Primjerice operacija 78.02 (demonstracijske aktivnosti) izravno vrednuje stručne reference, iskustvo i inovativnost agronoma.\n– U EIP natječajima, isti kriteriji nisu priznati, što stvara neusklađenost unutar Programa ruralnog razvoja / Strateškog plana ZPP-a.","Nije prihvaćen","Privatnih savjetnika ovlaštenih od Hrvatske agronomske komore za obavljanje poslova savjetovanja ima više od 300. Rad u skupini zahtjeva vrijeme i predanost i smatramo da sudjelovanje partnera u samo jednoj skupini osigurava uspješnost i kvalitetu. Međutim, ako je određeni savjetnik partner u  EIP operativnoj skupini, a specijalna znanja istog savjetnika presudna su za sudjelovanje u drugoj  EIP operativnoj skupini, njegovo sudjelovanje je moguće platiti iznosom od 40% prihvatljivih tekućih troškova osoblja partnera EIP operativne skupine.\nKriteriji ne mogu biti isti ili usklađeni po pojedinim intervencijama Strateškog plana jer intervencije nemaju isti cilj."]